Promet d.o.o. Split

Prometni sektor

Služba unutarnje sigurnosti prometa

Split, 21.09.2017.god.

 **Damir Babić**

Ovl.pročelnik Upravnog odjela za komunalno gospodarstvo i
redarstvo
GRAD SPLIT
Obala kneza Branimira 17

 **PREDMET: IZVJEŠĆE PREGLEDA CESTE**

**Temeljem Vaše zamolbe u kojoj roditelji traže da se osigura prijevoz učenika autobusom koji bi se prema njihovu prijedlogu trebao kretati iz Dvora prema Gračiću do centra Žrnovnice i dalje do OŠ Žrnovnice, dana 20.09.2017.godine izvršili smo pregled ulica na gore navedenoj lokaciji.**

Pregledom svih pristupnih ulica kojima bi obavljali prijevoz djece, ustanovili smo da zbog konfiguracije terena te sigurnosnih razloga nije preporučljivo prometovanje solo autobusima kao ni mini busevima. Prometovati bi se moglo kombi vozilima, ali samo na način da se zadovolje svi potrebni uvjeti za sigurno prometovanje.

Budući da je cesta od Gračića do Amižića uska i zavojita, roditelji bi djecu dovodili do stajališta u  Gračićima, ali nažalost ni cesta do Gračića, a ni od Gračića nije prikladna za prometovanje naših vozila jer je također uska, zavojita i ne označena.

Na gore navedenoj trasi zabilježili smo slijedeće probleme:

1. gotovo cijelom dužinom trase ne postoji mogućnost mimoilaženja s vozilima iz suprotnog smjera,
2. na nekoliko mjesta slaba je preglednost trase,
3. na nekoliko mjesta vidljivo je oštećena cesta i prolazak vozila je vidno otežan,
4. na cijeloj trasi ne postoje stajališta, a gotovo ni uvjeti za njihovo postavljanje,
5. na cesti ne postoje oznake kao ni horizontalna signalizacija.

Nadležne komunalne službe grada Splita za normalno odvijanje prijevoza školske djece moraju osigurati adekvatne sigurnosne uvjete.

Slijedom gore navedenoga, a sve u cilju povećanja sigurnosti djece prethodno se moraju osigurati svi uvjeti za normalno i sigurno prometovanje kroz navedena područja, sukladno Zakonu o prijevozu u cestovnom prometu.

 Voditelj kontrole unutarnje sigurnosti prometa:

 Denis Bezić,dipl.ing.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_